turjo4nis/wikipedia-bn-dump-20250701 huggingface dataset:
কক ত্রিপুরা

কক ত্রিপুরা হলো ত্রিপুরার প্রথম ককবরক ভাষায় খবর চ্যানেল, ত্রিপুরার প্রথম ভাষাগত চ্যানেল হ'ল এটি, এই চ্যানেলটি অনেকগুলি সামাজিক কাজকর্মে লিপ্ত থাকে। কমল কলই প্রতিষ্ঠা করেছেন কক ত্রিপুরাকে। কক ত্রিপুরার নীতিবাক্য ত্রিপুরার বিভিন্ন ঘটনার বিষয়ে অজানা লোকদের মধ্যে সচেতনতা আনতে। নক্সিনফ্লুয়েন্সার অনুসারে কক ত্রিপুরা মাসিক ৫৫১-১৪৭০ মার্কিন ডলার উপার্জন করেন।

সহযোগী সাংবাদিকরা 

 কমল কলই - পরিচালক ও প্রধান সাংবাদিক
 সইলেন কলই - ভিডিও সম্পাদক এবং অ্যাঙ্কর

আরও দেখুন 

 ককবরক লিপি
 আগরতলা

তথ্যসূত্র

বহিঃসংযোগ 

 
 ইউটিউবে কক ত্রিপুরা
 

২০১৪-এ প্রতিষ্ঠিত টেলিভিশন চ্যানেল ও স্টেশন
পেড্ডাপল্লী লোকসভা কেন্দ্র

পেড্ডাপল্লী লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,২৫,৩৫৫ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার জগিত্যাল, মঞ্চেরিয়াল এবং পেড্ডাপল্লী জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
পেড্ডাপল্লী লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দে প্রথম নির্বাচনে এই কেন্দ্রের বিধানসভাগুলি অন্যান্য লোকসভাকেন্দ্রে বিন্যস্ত ছিলো৷ অন্ধ্রপ্রদেশ রাজ্যে অন্তর্ভুক্তির পর এবং লোকসভা গঠনের পর প্রথম (তৃতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী এম. আর. কৃষ্ণা৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী বাল্ক সুমন৷

বিধানসভা কেন্দ্র গুলি 
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।

 চেন্নুর বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি মঞ্চেরিয়াল জেলায় অবস্থিত৷
 বেল্লমপল্লী বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্র৷ এটি মঞ্চেরিয়াল জেলায় অবস্থিত৷ এটি তফসিলী জাতিদের জন্য সংরক্ষিত আসন৷
 মঞ্চেরিয়াল বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্র৷ এটি মঞ্চেরিয়াল জেলায় অবস্থিত৷ এটি একটি অসংরক্ষিত আসন।
 ধর্মপুরী লোকসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্র৷ এটি জগিত্যাল জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷
 রামগুণ্ডম বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্র। এটি একটি অসংরক্ষিত আসন। এটি পেড্ডাপল্লী জেলায় অবস্থিত৷
 মন্থনী বিধানসভা কেন্দ্র 
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্র৷ এটি পেড্ডাপল্লী জেলায় অবস্থিত৷ এটি একটি অসংরক্ষিত আসন৷
 পেড্ডাপল্লী বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্র৷ এটি পেড্ডাপল্লী জেলায় অবস্থিত৷ এটি একটি অসংরক্ষিত আসন।

আরও দেখুন

তথ্যসূত্র

তেলেঙ্গানার লোকসভা কেন্দ্র
করিমনগর জেলা
আদিলাবাদ জেলা
আব্রাহাম ফেরিসোল

আব্রাহাম বেন মর্ডচাই ফেরিসোল (ইংরেজি: Abraham ben Mordecai Farissol) (১৪৫১- ১৫২৫ বা ১৫২৬) ছিলেন একজন ইহুদি-ইতালীয় ভূগোলবিদ, কসমোগ্রাফার, লেখক এবং তার্কিক। তিনিই ছিলেন প্রথম হিব্রু লেখক যিনি সদ্য আবিষ্কৃত আমেরিকা নিয়ে বিশদ আলোচনা করেছিলেন।

জীবনী 
ফেরিসোল রোমান সাম্রাজ্যের অ্যাভিগনে জন্মগ্রহণ করেন, যেখানে তার পরিবার অন্তত এক শতাব্দী বসবাস করে আসছিল। ১৪৬৮ সালের তিনি মান্টুয়ায় চলে যান, যেখানে তিনি জুদাহ মেসের লিওনের সাথে লেখক হিসাবে কাজ করেছিলেন। ১৪৭৩ সালে তিনি ফেরারায় চলে যান, সেখানে তিনি ইহুদি উপাসনালয়ে হাজ্জান চরিত্রে অভিনয় করেছিলেন।

উল্লেখযোগ্য কাজ

মহিলাদের প্রার্থনা বই 
১৪৭১ এবং ১৪৮০ সালে ফেরিসোল মহিলাদের প্রার্থনা বিষয়ক দুটি বই প্রকাশ করেছিলেন। এর মধ্যে '''বীরকোট হাশচর উল্লেখযোগ্য যেখানে তিনি মহিলাদের প্রার্থনার প্রথাগত আবৃত্তির ধরনের পরিবর্তন এনেছিলেন। বইটি ১৯৭৩ সালে ইসরাইলের জাতীয় গ্রন্থাগারে দান করা হয়েছে।

 বাইবেলের ব্যাখ্যা এবং অনুবাদ 
ফেরিসোল 'পিরি শোষণানিম' বা গোলাপ ফুল শিরোনামে ইহুদীদের পবিত্র ধর্মগ্রন্থ তাওরাতের একটি সংক্ষিপ্ত ব্যাখ্যা লিখেছিলেন। তিনি এরিস্টটলের 'যুক্তিবিদ্যা''' নামক বইটি হিব্রু ভাষায় অনুবাদ করেছিলেন এবং দার্শনিক পোর্ফাইরিও সংকলন অনুবাদ করেছিলেন। এছাড়াও ১৪৬৮ এবং ১৪৭৪ দিকে লেখা তার কিছু চিঠি ও ধর্মোপদেশমূলক বক্তৃতা পাওয়া যায়।

 মাগেন আব্রাহাম 
তিনি 'মাগেন আব্রাহাম' শিরোনামে তিন খণ্ড বিশিষ্ট মধ্যযুগীয় ইহুদি পোলিমিকস এবং প্রার্থনা গ্রন্থ রচনা করেছেন যার দ্বিতীয় খণ্ড ছিল খ্রিস্ট ধর্মের বিরুদ্ধে এবং তৃতীয় খণ্ড ইসলাম ধর্মের বিরুদ্ধে।

 ইগেরেট অরোট 'ওলাম 
তাঁর লেখা সবচেয়ে গুরুত্বপূর্ণ ত্রিশ খণ্ডে বিভক্ত মহাজাগতিক এবং ভৌগোলিক গবেষণামূলক গ্রন্থ 'ইগেরেট অরোট 'ওলাম। গ্রন্থটির প্রতিটি অধ্যায়ে তিনি নির্দিষ্ট ভৌগোলিক অঞ্চল বা বিষয় নিয়ে কাজ করে এবং বহু মহাজাগতিক ও ঐতিহাসিক বিষয় নিয়ে বিস্তারিত ব্যাখ্যা ও আলোচনা করেছেন। বইটিতে বিশ্বের সদ্য আবিষ্কৃত বিভিন্ন অংশ, ভারতে যাতায়াতের নতুন পর্তুগিজ সমুদ্রপথ, উপজাতি এবং বিশ্বের বিভিন্ন অঞ্চলে ইহুদিদের অবস্থার বিবরণ রয়েছে। এতে আমেরিকার আদিবাসীদের যৌনচর্চা, সামাজিক সংগঠন, সম্পত্তির অভাব, স্বাস্থ্য এবং অন্যান্য বিষয়ের বর্ণনা অন্তর্ভুক্ত রয়েছে।

বহিঃসংযোগ

তথ্যসূত্র 

ইতালীয় ভূগোলবিদ
১৪৫১-এ জন্ম
১৫২৫-এ মৃত্যু
১৫২৬-এ মৃত্যু
রফিক উদ্দিন সরকার

রফিক উদ্দিন সরকার (মৃত্যু: ৬ এপ্রিল ১৯৮১) বাংলাদেশের নাটোর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-১৭ আসনের সংসদ সদস্য ছিলেন।

প্রাথমিক জীবন 
রফিক উদ্দিন সরকার নাটোরের বড়াইগ্রামের পিওভাগ গ্রামে জন্মগ্রহণ করেন। তার ছেলে নাটোর জেলা স্বেচ্ছাসেবক লীগের আহ্বায়ক ও আইনজীবী আরিফ উদ্দিন সরকার।

রাজনৈতিক জীবন 
রফিক উদ্দিন সরকার হাইকোর্টের আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি নাাটোর জেলা আওয়ামী লীগের প্রতিষ্ঠাতা সাধারণ সম্পাদক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-১৭ (বর্তমান নাটোর-৪) আসন থেকে সংসদ সদস্য নির্বাচিত হন।

মৃত্যু 
রফিক উদ্দিন সরকার ৬ এপ্রিল ১৯৮১ সালে নাটোরের বড়াইগ্রামের জোনাইল বাজারে দুর্বৃত্তের আঘাতে মৃত্যুবরণ করেন।

তথ্যসূত্র 

জন্মের বছর অনুপস্থিত
১৯৮১-এ মৃত্যু
নাটোর জেলার রাজনীতিবিদ
নাটোর জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
এস৫-এইচভিএস১

এস৫-এইচভিএস১ হচ্ছে একটি এ-টাইপ প্রধান ক্রম নক্ষত্র যেটি সবচেয়ে দ্রুতগতির নক্ষত্র হিসেবে ২০১৯ সালে শনাক্ত করা হয় এবং গতিবেগ পরিলক্ষিত হয় ১,৭৫৫ কিলোমিটার/সেকেন্ড (৩,৯৩০,০০০ মাইল/ঘণ্টা)। নক্ষত্রটি দক্ষিণ আকাশের গ্ৰুস (বা ক্রেন) নক্ষত্রমণ্ডলে, পৃথিবী থেকে প্রায় ২৯,০০০০ আলোকবর্ষ দূরে অবস্থিত।

আরও দেখুন 
 আর১৩৬এ১ - সবচেয়ে ভারি নক্ষত্র।
 ইউওয়াই স্কুটি - সবচেয়ে বড় নক্ষত্র।

তথ্যসূত্র 

পলায়নমান তারা
অতিবেগের তারা
২০১৯ সালের জ্যোতির্বিদ্যা সংক্রান্ত আবিষ্কার
করিমনগর লোকসভা কেন্দ্র

করিমনগর লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৫০,৮১০ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার রাজন্না সিরসিল্লা, সিদ্দিপেট এবং করিমনগর জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস 
করিমনগর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত প্রথম নির্বাচনে দুটি আসনে জয়ী হয়েছিলেন শিডিউল কাস্ট ফেডারেশন পার্টির শ্রী এম আর কৃষ্ণা ও পিপলস ডেমোক্রেটিক ফ্রন্ট পার্টির শ্রী বাদাম ইয়েল্লা রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে দুটি আসনে জয়ী হয়েছিলেন ভারতীয় জাতীয় কংগ্রেসের শ্রী এম আর কৃষ্ণা৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী বি বিনোদ কুমার৷

বিধানসভা কেন্দ্র গুলি 
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।

 করিমনগর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র। এটি একটি অসংরক্ষিত আসন। এটি করিমনগর জেলায় অবস্থিত৷
 চোপ্পদণ্ডি বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি করিমনগর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷
 বেমুলাওয়াড়া বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র৷ এটি রাজন্না সিরসিল্লা জেলায় অবস্থিত৷ এটি একটি অসংরক্ষিত আসন।
 সিরসিল্লা লোকসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র৷ এটি রাজন্না সিরসিল্লা জেলায় অবস্থিত৷ এটি একটি অসংরক্ষিত আসন৷৷
 মানকণ্ডুর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি করিমনগর জেলায় অবস্থিত৷
 হুজুরাবাদ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র৷ এটি করিমনগর জেলায় অবস্থিত৷ এটি একটি অসংরক্ষিত আসন৷
 হুস্নাবাদ বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৩২ নং বিধানসভা কেন্দ্র৷ এটি সিদ্দিপেট জেলায় অবস্থিত৷ এটি একটি অসংরক্ষিত আসন৷

তথ্যসূত্র 

তেলেঙ্গানার লোকসভা কেন্দ্র
করিমনগর জেলা
আর১৩৬এ১

|}
আরএমসি ১৩৬এ১ (সাধারণ নাম আর১৩৬এ১) হলো আমাদের পরিচিত নক্ষত্রগুলোর মাঝে সবচেয়ে ভারী নক্ষত্র এবং উজ্জ্বলতা বিশিষ্ট নক্ষত্র, যার ভর প্রায় ৩১৫ M☉ (সৌরভর) এবং পৃথিবী থেকে প্রায় ৮.৯ মিলিয়ন L☉ (আলোকবর্ষ) দূরে অবস্থিত, একইসঙ্গে সর্বাধিক উত্তাপ বিশিষ্ট নক্ষত্রগুলোর মাঝে একটি, যার তাপমাত্রা প্রায় ৫৩,০০০ কেলভিনের কাছাকাছি।

আরও দেখুন 
 ইউওয়াই স্কুটি - সবচেয়ে বড় নক্ষত্র।
 স্টিফেনসন ২-১৮ - সবচেয়ে অতিবড় নক্ষত্র।
 এস৫-এইচভিএস১ - সবচেয়ে দ্রুতগতির নক্ষত্র।

তথ্যসূত্র 

ছায়াপথ বহির্ভূত তারা
ইয়ুকাতান প্রণালি

ইয়ুকাতান প্রণালি বা ইউকাতান স্ট্রেইট‌্স ( স্পেনীয় : Canal de Yucatán) হলো মেক্সিকো এবং কিউবার মধ্যে একটি প্রণালি। এটি মেক্সিকো উপসাগরের সাথে ক্যারিবীয় সাগরের ইয়ুকাতান বেসিনকে সংযুক্ত করে। এটি মাত্র  প্রশস্ত এবং প্রায়  গভির। এর গভীরতম স্থান কিউবার উপকূলের নিকটবর্তী।

স্রোত 
ইয়ুকাতান প্রণালি কিউবাকে মেক্সিকার ইউকাটান উপদ্বীপ থেকে পৃথক করে এবং ক্যারিবিয়ান সাগরকে মেক্সিকো উপসাগরের সাথে যুক্ত করেছে। প্রণালিটি মেক্সিকোর কেপ ক্যাটোচে এবং কিউবার কেপ সান আন্তোনিওর মধ্যে  প্রশস্ত।  কিউবার উপকূলের কাছে এটির সর্বাধিক গভীরতা ।  পানি ক্যারিবিয়ান সমুদ্রের মধ্য দিয়ে পূর্ব থেকে পশ্চিমে প্রবাহিত হয়। এই প্রবাহটি উইন্ডওয়ার্ড প্যাসেজ দিয়ে প্রবাহিত উত্তর নিরক্ষীয় স্রোতের ৫ এসভি এবং ব্রাজিলের উপকূলে প্রবাহিত দক্ষিণ নিরক্ষীয় স্রোতের ১২ এসভি পানির সমন্বয়ে গঠিত। সর্বনিম্ন ১৭ °C তাপমাত্রায় মোট প্রবাহ প্রায় ১৭ এসভি। এই প্রবাহটি ইয়ুকাতান উপদ্বীপের পাশ দিয়ে প্রবাহিত হয়ে এটি ইয়ুকাতান স্রোতে পরিণত হয়।  এই স্রোতটি মেক্সিকো উপসাগরে পানির প্রবাহের বেশিরভাগ অংশ সরবরাহ করে কারণ ফ্লোরিডার প্রণালি দিয়ে প্রবাহ অবিরাম নয় এবং প্রবাহিত জলের পরিমাণও অল্প। ইয়ুকাতান স্রোত প্রণালির পশ্চিমাঞ্চলে প্রবলভাবে প্রবাহিত হয় যেখানে কিউবার পাল্টা স্রোত প্রণালির পূর্ব দিকের বিপরীতে প্রবাহিত হয়। ইয়ুকাতান স্রোতের নীচে দক্ষিণে প্রবাহিত ইয়ুকাতান অন্ত:প্রবাহ রয়েছে যা পানি মেক্সিকো উপসাগর থেকে দূরে নিয়ে যায়।

প্রবালদ্বীপ 
ইয়ুকাতান প্রণালির মধ্য দিয়ে প্রবাহিত পানি মেক্সিকো উপসাগরে প্রবেশ করার পর এটি সমুদ্রের অগভীর অঞ্চল ক্যাম্পেচে তীরের পাশ দিয়ে যায়। সমুদ্রতীর থেকে প্রায়  দূরে ইয়ুকাতান তাকের বাহ্যিক সীমাননায় প্রবাল প্রাচীর রয়েছে। এখানে প্রাচীর তৈরির প্রধান প্রবালগুলি হলো Acropora cervicornis, Acropora palmata এবং Montastraea annularis যার মধ্যে অনেকে ১৯৯০ এর দশকের শেষদিকে মারা গেছে। এরপরে কিছু সংশোধন ঘটেছে।  ক্যাম্পেচ উপকূল একটি জীববৈচিত্র্যময় অঞ্চল এবং এটি সহ মেক্সিকো উপকূল থেকে ইয়ুকাতান প্রণালির অন্যান্য অংশগুলিতে কারিগর জেলেরা প্রচুর মাছ ধরেন। অঞ্চলটি অতিরিক্ত শোষণের ফলে হুমকির সম্মুখীন হয়েছে।

আরও দেখুন 

 বিশ্বের প্রণালির তালিকা

তথ্যসূত্র 

উইকিউপাত্তে স্থানাঙ্ক আছে
আন্তর্জাতিক প্রণালি
ক্যারিবীয় প্রণালি
উত্তর আমেরিকার প্রণালি
আটলান্টিক মহাসাগরের প্রণালি
রেজিনা ফ্লেশারোভা

রেজিনা  (; ২৮ মার্চ ১৮৮৮ - ১ জুলাই ১৯৬৯) একজন পোলীয় ভূগোলবিদ ও ভূতাত্ত্বিক, যিনি ১৯৩৫ ও ১৯৩৮ খ্রিস্টাব্দের মধ্যবর্তী সময়ে নারী অধিকার আন্দোলনে অংশ নিয়েছিলেন এবং দ্বিতীয় পোলীয় প্রজাতন্ত্রের একজন সিনেটর হিসেবে কাজ করেছিলেন। ১৯১৩ খ্রিস্টাব্দে তিনি ফ্রান্সের সর্বন বিশ্ববিদ্যালয় থেকে প্রথম পোলীয় নারী হিসেবে প্রাকৃতিক বিজ্ঞানে ডক্টরেট উপাধি অর্জন করেন। তিনি পোল্যান্ডে ভূবিজ্ঞান প্রতিষ্ঠার একজন অগ্রদূত হিসেবে বিবেচিত, তিনি দেশটির ভূগোল ও ভূতত্ত্ব সম্পর্কিত ১০০টিরও বেশি রচনা প্রকাশ করেন। পোল্যান্ডের ভূবিজ্ঞানের ইতিহাসের উপর লেখা তাঁর পাঁচ খণ্ডের গ্রন্থসমগ্রকে তাঁর শ্রেষ্ঠ কৃতিত্ব হিসেবে গণ্য করা হয়। ১৯৬০ সালে তিনি প্রথম শ্রেণীর "ব্যানার অভ দ্য অর্ডার অভ লেবার" সম্মানে ভূষিত হন।

মৃত্যু এবং উত্তরাধিকার 
ফ্লেশারোভা ৩০ জুন অথবা ১ জুলাই ১৯৬৯ সালে ভিশতুলা নদী ভ্রমনকালে জাহাজে মৃত্যুবরণ করেন। তাঁকে ওয়ারশ'র পাভস্কি সমাধিস্থানে দাফন করা হয়। ভূ-বিজ্ঞানের ইতিহাসের উপর তার গ্রন্থসমগ্রের মহৎ কাজটি পরবর্তী বিজ্ঞানীরা সম্পন্ন করেন এবং পোল্যান্ডে ভূ-বিজ্ঞানের ক্ষেত্র প্রতিষ্ঠার একজন অগ্রদূত হিসেবে তাঁকে দেখা হয়।

তথ্যসূত্র 

১৮৮৮-এ জন্ম
১৯৬৯-এ মৃত্যু
নারী ভূগোলবিদ
প্যারিস বিশ্ববিদ্যালয়ের প্রাক্তন শিক্ষার্থী
২০শ শতাব্দীর নারী বিজ্ঞানী
হামিদ দাবাশি

হামিদ দাবাশি (; জন্ম ১৫ জুন ১৯৫১) হলেন একজন ইরানি অধ্যাপক। তিনি নিউ ইয়র্ক সিটির কলাম্বিয়া বিশ্ববিদ্যালয়ে ইরানিয়ান স্টাডিজ ও তুলনামূলক সাহিত্য পড়ান।

তিনি বিশটির অধিক বইয়ের লেখক। এর মধ্যে তাঁর থিওলজি অব ডিসকন্টেন্ট; ইরানি চলচ্চিত্রের ওপর অসংখ্য বই; স্টেজিং আ রেভলিউশন; একটি সম্পাদিত খণ্ড ড্রিমস অব আ নেশন: অন প্যালেস্টাইনিয়ান সিনেমা; এবং ইরানি ইতিহাসের একখণ্ড বিশ্লেষণ ইরান: আ পিপল ইন্টারাপ্টেড অন্যতম।

তথ্যসূত্র 

মার্কিন সমাজবিজ্ঞানী
মার্কিন চলচ্চিত্র সমালোচক
২১শ শতাব্দীর মার্কিন ইতিহাসবিদ
মার্কিন যুদ্ধ-বিরোধী কর্মী
কলাম্বিয়া বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
১৯৫১-এ জন্ম
জীবিত ব্যক্তি
আতোয়ার রহমান তালুকদার

আতোয়ার রহমান তালুকদার বাংলাদেশের নওগাঁ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-৬ আসনের সংসদ সদস্য ছিলেন।

প্রাথমিক জীবন 
আতোয়ার রহমান তালুকদার নওগাঁর বদলগাছীর মথুরাপুর গ্রামে জন্মগ্রহণ করেন। তার পিতা মৃত জসীমুদ্দীন তালুকদার।

রাজনৈতিক জীবন 
আতোয়ার রহমান তালুকদার আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-৬ আসন থেকে সংসদ সদস্য নির্বাচিত হন। ৪ আগস্ট ১৯৭৫ সালে বাকশালের নওগাঁ মহকুমার গভর্নর মনোনীত হন তিনি। তিনি মৃত্যুবরণ করেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
নওগাঁ জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
নওগাঁ জেলার আইনজীবী
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
উসুলি

উসুলিরা (, ) হল দ্বাদশী শিয়া মুসলমানদের বৃহত্তম গোষ্ঠী। তারা ফিকহের নতুন বিধি তৈরিতে ইজতিহাদ (যুক্তিবিচার) ব্যবহারের পক্ষপাত; ঐতিহ্যবর্জিতভাবে হাদিস মূল্যায়নে অনাস্থা; ইসলামি সঠিক আচরণবিধি নির্ধারণে একজন মুজতাহিদকে অনুসরণে বাধ্যবাধকতা প্রভৃতি বিষয়ে তাদের এখনকার ক্ষুদ্র প্রতিদ্বন্দ্বী আখবরিদের থেকে ভিন্নমত পোষণ করে থাকে।

অষ্টাদশ শতাব্দীর শেষভাগে আখবরিদের নিষ্পেষণের পর থেকে উসুলিরা সবচেয়ে প্রভাবশালী দ্বাদশী শিয়া গোষ্ঠী এবং বর্তমানে তারা শিয়া মুসলমানদের মধ্যে বৃহত্তম শাখা ।

উসুলি শব্দটি উসুল আল ফিকহ (ব্যবহারশাস্ত্রের নীতিমালা) থেকে এসেছে। উসুলি চিন্তাধারায় আইনের চারটি বৈধ উৎস রয়েছে: কোরআন, হাদিস, ইজমা ও আকল। ইজমা মানে হল সর্বসম্মত ঐক্যমত্য। শিয়া ব্যবহারশাস্ত্রে আকল তখনই প্রয়োগ করা হয় যখন অন্যান্য ধর্মীয় প্রমাণাদি: বারা‘আত (বিমুক্তি), ইহতিয়াত (সুপারিশকৃত পূর্বসতর্কতা), তাখয়ির (বাছাই) ও ইস্তিশাব (পূর্ববর্তী অবস্থায় নিরবচ্ছিন্নতার পূর্বানুমান) প্রযোজ্য হয় না।

উসুলি শব্দটি শিয়া সম্প্রদায় ছাড়াও উসুলের শিক্ষার্থীদের ক্ষেত্রে প্রায়শই সাধারণভাবে ব্যবহৃত হয়, বিশেষত গোড়ার দিককার মুসলিমদের মধ্যে। উসুলের শিক্ষার্থী বা পণ্ডিতগণ ফিকহশাস্ত্রের পণ্ডিত বা ফকীহ (বহুবচনে ফুকাহা) থেকে আলাদা।

তথ্যসূত্র 

শিয়া ইসলাম
ইসনা আশারিয়া
জাফারি ফকীহ
ফতোয়া
জাফরি

জাফরি মাজহাব () বা জাফরি ফিকহ () হল শিয়া ইসলামের একটি ফিকহশাস্ত্রীয় মাজহাব। ইসনা আশারিয়া ও ইসমাইলি শিয়ারা এই মাজহাবের অনুসরণ করে থাকে। ৬ষ্ঠ ইমাম জাফর আস-সাদিক মাজহাবটি প্রতিষ্ঠা করেন বলে ধারণা করা হয়। এটি ইরানের রাষ্ট্রীয় মাজহাব।

জাফরি মাজহাব ইজতিহাদের ওপর নির্ভরতা, উত্তরাধিকার, ধর্মীয় শুল্ক, বাণিজ্য, ব্যক্তিগত মর্যাদা, মুতাহ বিবাহ প্রভৃতি বিষয়ে প্রভাবশালী সুন্নি মাজহাবগুলোর সঙ্গে ভিন্নমত পোষণ করে। ১৯৫৯ সাল থেকে জাফরি ফিকহ চারটি সুন্নি মাজহাবের পাশাপাশি পঞ্চম মাজহাব হিসেবে আল আজহার বিশ্ববিদ্যালয় দ্বারা স্বীকৃত। এছাড়া, এটি জর্ডানের রাজার আম্মান বার্তার তালিকাভুক্ত আটটি স্বীকৃত মাযহাবের একটি।

শাখা

উসুলি
এই মাযহাব ইজতিহাদকে কাজে লাগিয়ে যুক্তিযুক্ত যুক্তি অবলম্বন করে ইসলামের বিধান খুঁজে বের করে। উসুলিরা মুজতাহিদের ভূমিকার উপর জোর দেয় যিনি লুকানো ইমামের মধ্যস্থতাকারী হিসাবে পবিত্র উৎসগুলিকে স্বাধীনভাবে ব্যাখ্যা করতে সক্ষম ছিলেন এবং এইভাবে সম্প্রদায়কে একটি পথপ্রদর্শক হিসাবে পরিবেশন করেন। এর মানে হল যে পরিবর্তনশীল অবস্থা এবং সময়ের গতিশীলতা বিবেচনায় নেওয়ার জন্য আইনি ব্যাখ্যাগুলি নমনীয় রাখা হয়েছিল। অধিকাংশ শিয়াদের মধ্যে এই মতবাদের প্রাধান্য রয়েছে।

আয়াতুল্লাহ রুহুল্লাহ খোমেনি জোর দিয়েছিলেন যে জাফরি ​​আইনশাস্ত্র এই স্বীকৃতির উপর ভিত্তি করে তৈরি করা হয়েছে যে জ্ঞানতত্ত্ব বিষয়গততার দ্বারা প্রভাবিত হয়। তদনুসারে, জাফরি ​​আইনশাস্ত্র প্রচলিত ফিকহ (উদ্দেশ্য) এবং গতিশীল ফিকহ (বিষয়ভিত্তিক) দাবি করে। গতিশীল ফিকহের মাধ্যমে জাওয়াহেরুল কালিম (আরবি: جواهر الكلم) এর বিখ্যাত পাঠে আলোচিত, একজনকে অবশ্যই সময়, যুগ এবং বয়স (আরবি: زمان) ধারণার পাশাপাশি স্থান, অবস্থান এবং স্থানের (আরবি: مکان) ধারণা বিবেচনা করতে হবে। যেহেতু চিন্তা ও বাস্তবতার এই মাত্রাগুলি আদেশের ব্যাখ্যা, বোঝা এবং অর্থ আহরণের প্রক্রিয়াকে প্রভাবিত করে।

আখবারি
এই মাযহাব ইজতিহাদের ক্ষেত্রে একটি সীমাবদ্ধ পদ্ধতি গ্রহণ করে। এই স্কুল এখন প্রায় শেষ হয়ে গেছে; খুব কম অনুসারী বাকি আছে। ভারতীয় উপমহাদেশে কিছু নব্য-আখবরীর আবির্ভাব হয়েছে, কিন্তু তারা বাহরাইনের পুরাতন আখবারী আন্দোলনের অন্তর্গত নয়।

পাদটীকা

তথ্যসূত্র

অধিকতর পাঠ

বহিঃসংযোগ 
"Jafari: Shii Legal Thought and Jurisprudence" from Oxford Islamic Studies Online 
Ja'fari Fiqh
Ja'fari School
Some of Shi'a Islamic Laws books
Islamic Laws of G.A. Sayyid Abulqasim al-Khoei
Islamic Laws of G.A. Fazel Lankarani
Islamic Laws of G.A. Syed Ali al-Husaini Seestani
Towards an Understanding of the Shiite Authoritative Sources 

জাফারি ফকীহ
ইসনা আশারিয়া
নিজারি ইসমাইলি
মাযহাব
এবেল্লা

এবেল্লা, স্যালার্নোর এবেল্লা বা কাস্টেলোমাতার এবেল্লা নামে পরিচিত; যিনি ছিলেন চৌদ্দ শতকের মাঝামাঝি সময়ে একজন চিকিৎসক। এবেল্লা স্যালার্নো স্কুল অফ মেডিসিনে পড়াশোনা ও শিক্ষকতা করেছিলেন। এবেল্লা ১৩৮০ সালের দিকে জন্মগ্রহণ করেছিলেন বলে মনে করা হয়। তবে তার জন্ম ও মৃত্যুর সঠিক সময়টি অস্পষ্ট। এবেল্লা স্যালার্নোর মেডিকেল স্কুলে শুরু করেন চিকিৎসার অনুশীলন, পিত্ত এবং মহিলাদের স্বাস্থ্য এবং প্রকৃতির উপর গবেষণা ও নানা পরীক্ষা নিরীক্ষা। রেবেকা গুয়ার্নার সাথে এবেল্লা ভ্রূণবিদ্যার ক্ষেত্রে কাজ করেছিলেন ও বিশেষজ্ঞও ছিলেন। তিনি দুটি গ্রন্থ প্রকাশ করেছেন: De atrabile (On Black Bile) এবং De natura seminis humani (on the Nature of the Seminal Fluid). নারী স্বাস্থ্য নিয়ে নানা কাজ, গবেষণা ও লেখা প্রকাশ করেছিলেন তিনি।

কর্ম জীবন 
স্যালার্নো স্কুল অফ মেডিসিন প্রথম বিশ্ববিদ্যালয় ছিলো, যেখানে নারীদের প্রবেশের অনুমতি দেয়। এই নারীরা তাদের শিক্ষার জন্য মহত্বের পরিচয় দিতে থাকে। এই নারীরা মিলে দল তৈরি করে। যারা এই শিক্ষা প্রতিষ্ঠানে চিকিৎসা, স্বাস্থ্য ইত্যাদি বিষয়ে নানা গবেষণা ও লেখালেখি শুরু করেছিলেন। তাঁর দলের চিকিৎসকরা সাধারণ ধ্যান-ধারণা ও দৃষ্টিভঙ্গির বিরুদ্ধে কাজ করেছিলো এবং সেই সময়ে নারীদের ভূমিকাও ছিলো অনেক, এবং মধ্যযুগীয় সালর্নোর কাজ গর্ব এবং উপকারের প্রতীক হিসাবে বিবেচিত হয়।

ব্যক্তিগত জীবন 
Castellomata পরিবার ছিল স্যালার্নো অঞ্চলের অত্যন্ত প্রভাবশালী পরিবার। পরিবারের অনুপ্রেরণায় papal court এবং সেলার্নো স্কুল অফ মেডিসিন পড়তে সহায়তা করেছিল। এই পরিবারের একজন গুরুত্বপূর্ণ সদস্য ছিলেন ক্যাস্তেলোমাটার জিয়োভান্নি, যিনি পোপ ইনোসেন্ট তৃতীয়ের কাছে মেডিসাস প্যাপি বা "পোপের ডাক্তার" উপাধি অর্জন করেছিলেন। যদিও এবেল্লা ও ক্যাস্তেলোমাটার জিয়োভান্নি মধ্যে সম্পর্ক অস্পষ্ট।

তথ্যসূত্র 

ইতালীয় ব্যক্তি
ইতালীয় চিকিৎসক
ইয়ান লিউ (ভূগোলবিদ)

ইয়ান লিউ একজন অস্ট্রেলীয় ভূগোলবিদ যিনি নগর উন্নয়নের মডেলগুলোর জন্য সেলুলার অটোমেটা এবং কণা পদ্ধতি (পার্টিকল সিস্টেম) ব্যবহারের জন্য পরিচিত।  অস্ট্রেলীয় এবং চীনা শহরের বাসিন্দাদের পরিবহনের ধরনগুলির তুলনা করার জন্য তার কাজটিতে বৈদ্যুতিন ট্রানজিট পরিবহন উপাত্ত (ইলেকট্রনিক ট্রানজিট পাস ডাটা) ব্যবহারও জড়িত। 

লিউ তার পিএইচ.ডি. অর্জন করেছেন কুইন্সল্যান্ড বিশ্ববিদ্যালয় থেকে।  তিনি মানবীয় ভূগোলের একজন সহযোগী অধ্যাপক এবং ইউনিভার্সিটি অব কুইন্সল্যান্ড স্কুল অব আর্থ অ্যান্ড এনভায়রনমেন্টাল সায়েন্সেস স্কুলের উপ-প্রধান (ডেপুটি-হেড)।  তিনি ২০০৯ সালে সিআরসি প্রেস থেকে প্রকাশিত "ভৌগোলিক তথ্য পদ্ধতি এবং সেলুলার অটোমেটাসহ নগর উন্নয়ন মডেলিং" (Modelling urban development with geographical information systems and cellular automata) বইটির লেখক।

তথ্যসূত্র

বহিঃসংযোগ 

 

জীবিত ব্যক্তি
জন্মের বছর অনুপস্থিত (জীবিত ব্যক্তি)
কুইন্সল্যান্ড বিশ্ববিদ্যালয়ের প্রাক্তন শিক্ষার্থী
নারী ভূগোলবিদ
অস্ট্রেলীয় ভূগোলবিদ
ইলিয়াস গুম্মান

মুহাম্মদ ইলিয়াস গুম্মান একজন পাকিস্তানি দেওবন্দি ইসলামি পণ্ডিত, ধর্ম প্রচারক, লেখক এবং সারগোদায় অবস্থিত মারকাজ আহলে সুন্নাত ওয়াল জামায়াতের প্রধান।

প্রারম্ভিক জীবন এবং পেশা 

গুম্মান ১২ এপ্রিল ১৯৬৯ সালে সরগোধা জেলায় জন্মগ্রহণ করেন। তিনি জামিয়া বিন্নুরীয়া থেকে দাওরায়ে হাদিস সম্পন্ন করেন।

২০০৫ সালে তিনি সরগোধার বিভাগীয় কমিশনার সৈয়দ তাজামুল আব্বাস হত্যার সাথে জড়িত থাকার অভিযোগে গ্রেপ্তার হন। ২০০৬ সালে শিয়া আলেম বশির হুসেন হোসেন বুখারী হত্যার সাথে জড়িত থাকার অভিযোগে তাকে আবার গ্রেপ্তার করা হয়।

২০১৮ সালের আগস্টে, তিনি মেরা পাকিস্তান নামে একটি বই প্রকাশ করেছিলেন।

তার শায়খ ছিলেন হাকিম মুহাম্মদ আখতার।

বই 
তার রচিত বই সমূহের মধ্যে রয়েছে:<ref>Profile on WorldCat'''</ref>

 ফিরকায়ে আহলে হাদিসি পাক ওয়া হিন্দ কা তৌকীক জাইজা, ২০১০ (আহলে হাদিসদের সমালোচনা)
 ফিরকায়ে বেরলভীয়াত পাক ওয়া হিন্দ কা তৌকীক জাইজা, ২০১২ (বেরলভিদের সমালোচনা)
 মাজমুয়ায়ে মুতাকাল্লিমে ইসলাম, ২০১২
 মাজলিসে মুতাকাল্লিমে ইসলাম, ২০১৩, ২ খণ্ড
 ফিরকায়ে সাইফিয়াহ কা তৌকিক জাইজা, ২০১৩
 খুতবায়ে মুতাকাল্লিমে ইসলাম, ২০১৩, ৩ খণ্ড
 ফিরকায়ে জামাআতুল মুসলিমান কা তৌকিকি জাইজা, ২০১৩

 জিহাদ ফি সাবিলিল্লাহ কানজুল ইমান কা তৌকিক জাইজাহ'', ২০১৪ ইত্যাদি

তথ্যসূত্র 

পাকিস্তানি সুন্নি মুসলিম পণ্ডিত
দেওবন্দি ব্যক্তি
পাকিস্তানি ইসলামপন্থী
১৯৬৯-এ জন্ম
জীবিত ব্যক্তি
পাকিস্তানি বন্দী ও আটক
পাকিস্তানি কলাম লেখক
মুসলিম ধর্ম প্রচারক
পাকিস্তানি ইসলাম ধর্মীয় নেতা